钦定古今图书集成/明伦汇编/宫闱典/第077卷 > 唐
## 钦定古今图书集成/明伦汇编/宫闱典/第077卷 > 唐

唐定皇太子纳妃礼及卤簿服饰金玺之制。

按《唐书礼乐志》：“皇太子纳妃，皇帝遣使者至于主人
之家，不持节，无制书。纳采、问名、纳吉、纳征、告期如后
礼。其册妃前一日，主人设使者次大门之外道右，南
向。又设宫人次于使者西南，俱东向，障以行帷。奉礼
设使者位于大门外之西，副及内侍又于其南，举册
案及玺绶。命服者又南，差退，俱东向。设主人位于门
东，北面；又设位于内门外如之。设典内位于内门外
主人之南，西面；宫人位于门外使者之后”，重行东向，
以北为上，障以行帷。设赞者二人位于东阶东南，西
向。典内预置一案于阁外，使副朝服乘辂持节，鼓吹
备而不作。至妃氏大门外次。掌严奉褕翟衣及首饰。
内厩尉进厌翟于大门之外道西，东向，以北为上。诸
卫帅其属布仪仗。使者出次，持节前导，及宫人、典内
皆就位。主人朝服出迎于大门之外，北面再拜。使者
入门而左，持案从之。主人入门而右，至内门外位。奉
册宝案者进授使副册宝，内侍西面受之，东面授典
内。典内持入，跪置于阁内之案。奉衣服及侍卫者从
入，皆立于典内之南，俱东面。傅姆赞妃出，立于庭中，
北面。掌书跪取玉宝，南向。掌严奉首饰褕翟，与诸宫
官侍卫者以次入。司则前赞妃再拜，北面授册宝于
掌书，南向授妃，妃以授司闺。司则又赞：“再拜”，乃请妃
升坐。宫官以下皆降立于庭，重行，北面西上。赞者曰：
“再拜。”皆再拜。司则前启：礼毕，妃降座，入于室。主人傧
使者“如礼宾之仪。”临轩醮戒“前一日，卫尉设次于东
朝堂之北，西向，又设宫官次于重明门外。其日，皇太
子服衮冕出，升金辂，至承天门，降辂就次。前一日，有
司设御座于太极殿阼阶上，西向。设群官次于朝堂，
展县，陈车辂。其日，《尚舍》设皇太子席位于户牖间，南
向，莞席、藻席。尚食设酒尊于东序下，又陈”笾脯一、豆
醢一，在尊西。前三刻，设群官版位于内，奉礼设版
位于外，如朝礼。侍中版奏：“请中严。”前三刻，诸侍卫之
官、侍中、中书令以下，俱诣阁奉迎。典仪帅赞者先入
就位。吏部、兵部赞群官出次就门外位。侍中版奏：“外
办。”皇帝服通天冠、绛纱袍，乘舆出自西房，即御座，西
向。群官入就位。典仪曰“再拜。”赞者承传，在位者皆再
拜。皇太子入县南，《典仪》曰：“再拜。”赞者承传，皇太子再
拜。诣阶，脱舄，升席，西南面立。尚食酌酒于序，进诣皇
太子西，东面立。皇太子再拜受爵。尚食又荐脯醢于
席前，皇太子升席坐，左执爵，右取脯擩于醢，祭于笾
豆之间，右祭酒，兴，降席，西南面坐。啐酒，奠爵，兴，再拜，
执爵兴。奉御受虚爵。直长彻荐，还于房。皇太子进，当
御坐前东面立。皇帝命之曰：“往迎尔相，承我宗事，勗
帅以敬。”皇太子曰：“臣谨奉制旨。”遂再拜，降自西阶。纳
舄出门。《典仪》曰：“再拜。”赞者承传，在位者皆再拜。以次
出。侍中前跪奏：礼毕，皇帝入。皇太子既受命，执烛、前马，鼓吹至于妃氏大门外道西之次，回辂南向。左庶
子跪奏：“降辂之次。”主人设几筵。妃服褕翟花钗，立于
东房。主妇立于房户外之西，南向。主人公服出立于
大门之内，西向。在庙则祭服。左庶子跪奏：“请就位。”皇
太子立于门西，东面。傧者受命出请事，左庶子承传，
跪奏，皇太子曰：“以兹初婚，某奉制承命。”左庶子俛伏，
兴，传于傧者，入告。主人曰：“某谨敬具以须。”傧者出，传
于左庶子以奏。傧者入，引主人迎于门外之东，西面
再拜，皇太子答再拜。主人揖皇太子先入。掌畜者以
雁授左庶子，以授皇太子，执雁入。及内门，主人让曰：
“请皇太子入。”皇太子曰：“某弗敢先。”主人又固请，皇太
子又曰：“某固弗敢先。”主人揖皇太子入门而左，主人
入门而右。及内门，主人揖入。及内霤，当曲揖，当阶揖，
皇太子皆报揖。至于阶，主人曰：“请皇太子升。”皇太子
曰：“某敢辞。”主人固请，皇太子又曰：“某敢固辞。”主人终
请，皇太子又曰：“某终辞。”主人揖，皇太子报揖。主人升，
立于阼阶上，西面。皇太子升，进，当房户前，北面跪奠
雁，再拜，降出。主人不降送。内厩尉进厌翟于内外。傅
姆导妃，司则前引，出于母左，师姆在右，保姆在左。父
少进，西面，戒之曰：“必有正焉，若衣花。”命之曰：“戒之敬
之，夙夜无违命。”母戒之西阶上，施衿结帨，命之曰：“勉
之敬之，夙夜无违命。”庶母及门内施鞶，申之以父母
之命，命之曰：“敬恭听宗父母之言，夙夜无愆，视诸衿
鞶。”妃既出内门，至辂后，皇太子授绥，姆辞不受，曰：“未
教，不足与为礼。”妃升辂，乘以几，姆加景。皇太子驭轮
三周，驭者代之。皇太子出大门，乘辂还宫，妃次于后，
主人使其属送妃，以族从。同牢之日，司闺设妃次于
阁内道东，南向。设皇太子御幄于内殿室内西厢，东
向，设席，重茵，施屏障。设同牢之席于室内，皇太子之
席西厢东向，妃席东厢西向。席间量容牢馔。设洗于
东阶东南，设妃洗于东房近北，馔于东房西墉下。豆
各二十，簠簋各二，钘各三，瓦豋一，俎三。尊在室内北
墉下，元酒在西。又设尊于房户外之东，无元酒，篚在
南，实四爵，合巹。皇太子车至左阁，回辂南向。左庶子
跪奏：“请降辂。”入。俟于内殿门外之东，西面。妃至左阁
外，回辂南向。司则请妃降辂，前后扇烛，就次，立于内
殿门西，东面。皇太子揖以入，升自西阶，妃从升。执扇
烛者陈于东西阶内。皇太子即席，东向立，妃西向立。
司馔进诣阶间，跪奏具牢馔。司则承令曰：“诺。”遂设馔，
如皇后同牢之礼。司馔跪奏：“馔具。”皇太子及妃俱坐。
司馔跪取脯、取韭菹，皆擩于醢，授皇太子，又取授妃，
俱受祭于笾豆之间。司馔跪取黍，实于左手，遍取稷，
反于右手，授皇太子，又授妃，各受，祭于菹醢之间。司
馔各立取胏，皆绝末，跪授皇太子及妃，俱受，又祭于
菹醢之间。司馔俱以肺加于俎。“掌严授皇太子妃巾
涗手以柶扱上钘”，遍擩之，祭于上豆之间。司馔品尝
妃馔，移黍置于席上，以次跪授胏脊。皇太子及妃皆
食以湇酱三饭。卒食，司馔北面请进酒，司则承令曰：
“诺。”司馔二人俱盥手洗爵于房，入室，酌于尊，北面立。
皇太子及妃俱兴，再拜。一人进授皇太子，一人授妃，
皇太子及妃俱坐，祭酒，举酒，司馔各以肝从。司则进
受虚爵，奠于篚。司馔又俱洗爵，酌酒，再酳。皇太子及
妃俱受爵，饮三酳，用巹。如再酳，皇太子及妃立于席
后。司则俱降东阶，洗爵，升，酌于户外，北面俱奠爵，兴，
再拜。皇太子及妃俱答拜。司则坐取爵祭酒，遂饮啐
爵奠，遂拜，执爵兴，降奠爵于篚。司馔奏彻馔。司则前
跪奏称：“司则，妾姓，言请殿下入。”皇太子入于东房，释
冕服，著裤褶。司则启妃入帏幄，皇太子乃入室，媵馂
皇太子之馔，御馂妃之馔。按《仪卫志》：“皇太子妃卤
簿，清道，率府校尉六人，骑，分左右，为三重，佩横刀弓
箭。次青衣十人，分左右。次导客舍人四人，内给使六
十人，皆分左右，后属内人车。次偏扇、团扇、方扇各十
八，分左右，宫人执者间彩衣、革带。次行障四，坐障二，
宫人执以夹车。次典内二人，骑，分左右。次厌翟车，驾
三马，驾士十四人。次阁”帅二人，领内给使十八人，夹
车。次六柱二，内给使执之。次供奉内人乘犊车。次伞
一，雉尾扇二，团扇四，曲盖二，皆分左右，各内给使执
之。次戟九十，执者绛綦袄、冒，分左右。太子良娣、良媛、
承徽，青衣二人，偏扇、团扇、方扇十，行障二，坐障一。安
车，驾二马，驭人八，内给使十人，从车二乘，戟二十，白
铜饰犊“车，从人十人。”又按《志》：皇太子妃之服有三，
“褕翟者，受册、助祭、朝会大事之服也。青织成文为摇
翟”，青质，五色，九等。素纱中单，黼领，朱罗縠褾、襈，蔽膝
随裳色，用緅为领缘，以翟为章，二等。青衣、革带、大带
随衣色，不朱里。青袜、舄，加金饰，佩绶如皇太子。鞠衣
者，从蚕之服也。以黄罗为之，制如褕翟，无雉，蔽膝、大
带，随衣色。钿钗。《礼衣》者，燕见宾客之服也。九钿，其服
用杂色，制如鞠衣，加双佩、小绶，去舄加履，首饰花九
树，有两博鬓。皇太子妃玺，以金为之，藏而不用，封
令书以内坊印。

====高宗咸亨四年皇太子纳妃裴氏====按《唐书高宗本纪》：“咸亨四年十月乙未，以皇太子纳
妃，赦岐州，赐脯三日。”

按《旧唐书高宗本纪》，“咸亨四年二月壬午，以左金吾
将军裴居道女为皇太子弘妃。”

### 元宗开元二十年中书令萧嵩上开元新礼定皇太子纳妃册妃及朝见之礼

按《唐书元宗本纪》。不载按《旧唐书元宗本纪》。“开元
二十年九月乙巳。中书令萧嵩奏上《开元新礼》一百
五十卷。命所司行用之。”

按《开元礼》，“皇太子纳妃，临轩命使，将行纳采，制命使
者，吏部承以戒之。”前一日，尚书奉御设御幄于太极
殿北壁下，南向。卫尉设群官次于东西朝堂，大乐令
展宫悬并如常仪。其日，典仪设文武一品以下五品
以上位于横街之北，西面北上；朝集使五品以上合
班六品以下位于横街南，朝集使六品以下合班蕃
客又于其南，皆西面北上。设武官五品以上位于横
街北，东面北上；朝集使五品以上合班诸亲位于其
下，六品以下位于横街南；朝集使六品以下蕃客等
又于其南，东面北上。设典仪位于悬之东北，赞者一
人在南少退，东面西向。设举麾位于殿上西阶之西，
东面。设使者受命位于横街南道东，北面西上。奉礼
设门外位：文官一品以下五品以上位于顺天门外
道东，每等异位，重行西面；武官三品以下位于门西，
每等异位，俱重行东面，以北为上。未明二刻，诸卫勒
所部屯门布黄麾半仗，入陈于殿庭如常仪。群官依
时刻集朝堂，俱就次各服朝服。侍中量时刻版奏：“请
中严。”钑戟近仗就陈于阁外。太乐令以下师二人入
就位，请侍卫之官各服其器服。侍中、中书令以下诸
侍臣，俱诣阁奉迎。典仪帅赞者先入就位。吏部、兵部
各赞群官出次，典谒各引就门外位。侍中版奏：“外办，
皇帝月衮冕”，出坐如常仪。通事舍人引群官以次入
就位。立定，典仪曰：“再拜。”赞者承传，群官在位者皆再
拜。吏部与礼部侍郎赞使主副出，典谒引就受命位。
侍中前承制，降诣使者西北，东面称：“有制。”使主副俱
再拜。侍中还侍位，典谒引使主副出。初使者将出，典
仪曰：“再拜。”赞者承传，群官在位者皆再拜。通事舍人
引群官出，侍中前跪奏称：“侍中臣某言，礼毕。”俯伏，兴，
还侍位。皇帝降座，入自东房，侍卫警跸如来仪。侍臣
从至阁。使主副乘辂、备仪仗而行。从者乘车以从。
纳采。

前一日，主人设使者次于大门之外道右，南向。其日
大昕，使者公服至于妃氏大门外，掌次者延入次。〈凡宾
主及行事者皆公服〉主人受其礼于庙。〈无庙者受于正寝〉掌事者布神
席于室户外之西，莞筵纷纯，加藻席画纯，南向，右雕
几。使者出次，谒者引立于大门外之西，东面。主人在
大门内，西面。傧者立于主人之左，北面受命，出立于
门东，西面，曰：“敢请事。”使者曰：“奉制作俪储宫，允归令
德，率由旧章，使某纳采。”傧者入告，主人曰：“臣某之女，
不教若如人，既蒙制访，臣某不敢辞。”傧者出告。掌畜
者以雁授使副，进授使者，退复位。使者左手执之。傧
者引主人迎于大门之南，北面再拜，使者不答拜。谒
者引使者入门而左，主人入门而右。使者升自西阶，
立于楹间，俱南面西上。主人升自东阶，进使者前，北
面。使者曰：“某奉制纳采。”主人升诣阶间，北面再拜稽
首，升进，北面受雁，退立于东阶上，西面，使者降自西
阶以出。

问名。

使者既出，立于门外之西，东面。初使者降左右，受雁
于序端，主人降立于内门东厢，西面。傧者进受命，出
请事。使者曰：“某将加卜筮，奉制问名。”傧者入告，主人
曰：“制以某之子备数于储宫，臣某不敢辞。”傧者出告。
掌畜者以雁授使副，主人拜迎入，俱升堂南面，如纳
采仪。使者曰：“某奉制问名，将加诸卜筮。”主人降诣阶
间，北面再拜稽首，升，进，北面受雁，少退，仍北面曰：“臣
某第某女某氏出。”使者降自西阶，出立于内门外之
西，东面。初使者降，主人退于阼阶东，左右受雁于序
端，主人降立于内门东厢，西面。傧者进命出请事，使
者曰：“礼毕。”傧者入告，主人曰：“某公为事故，至于某之
室，某有先人之礼，请礼从者。”〈其仪与纳后礼宾同〉
纳吉：

前一日，主人设使者次如常。其日大昕，使者至妃氏
大门以下，傧者出请事如纳采仪。使者曰：“加诸卜筮，
占曰协从，制使某也纳吉。”傧者入告，主人曰：“臣某之
女，弗教，惟恐不堪。龟筮云吉，臣某谨奉典制。”傧者出
告。掌畜者以雁授使副，主人迎拜入，俱升堂南面，并
如纳采仪。主人降诣阶间，北面再拜稽首，升，进，北面
受雁。使者降自西阶，立于大门外之西，东面。初使者
降，主人还阼阶东，左右受雁于序端。主人降，立于内
门，西面。傧者进受命，出请事。使者曰：“礼毕。”其傧使者，
皆如问名之仪。

纳征前一日，主人设使者次如常仪。其日大昕，使者至妃
氏大门外，掌次者延入次。执事者设布幕于内门之
外，元𫄸、朿帛陈于幕上，乘马陈于幕南，北首西上。执
事者奉谷、珪以匮，俟于幕东，西面。主人掌事者设几
筵如常。使者出次，谒者引立于大门外之西，东面。主
人立于大门内，西面。傧者进受命，出请事。使者曰：“制
使某以玉帛乘马纳征。”傧者入告。主人曰：“奉制赐臣
以重礼，臣某祗奉典制。”傧者出告。又傧者引主人迎
于大门外之南，北面再拜，使者不答拜。谒者引使者
入门而左，主人入门而右。至于内门外，使者立于门
西，东面北上。主人立于门东，西面。执事者坐启匮取
珪于元𫄸上，兴，以授使副，使副进授使者，退复位。使
者受玉帛，谒者引使者入门而左，主人入门而右，牵
乘马者从入，三分庭一，在南首西上。使者升自西阶，
立于楹间，俱南面西上。主人升自东阶，进使者前，北
面。使者曰：“某奉制纳征。”主人降阶间，北面再拜稽首，
升，进，北面受玉帛。使者降自西阶，出立于内门外之
西，东面。初使者降，主人还阼阶东，左右受玉帛，受马，
自左受之以东。牵马者既授马，自前西出。傧者进受
命，出请事。使者曰：“礼毕。”其傧使者如纳吉之仪
告期。

前一日，主人设次、设几筵，及傧者受命、请事等，并如
《纳采》仪。使者曰：“询于龟筮，某月某日吉，制使某告期。”
其授雁、升堂、受命之仪，一如《纳采》。使者曰：“某奉制告
期。”主人降诣阶间，北面再拜。以下礼毕，以纳采傧从
使者如《纳征》仪。

告庙。

有司以特牲告如常礼。祝文临时撰

册妃、

前一日，主人设使者次如常仪。设宫人次于使者西
南，俱东面，障以《行帏》。其日，奉礼设使者位于大门外
之西，东向；“使副及内侍位于使者之南，举册案及玺
绶命服者在南，差退，俱东向。”设主人位于门南，北面；
设使者以下及主人位于内门外，仪皆如之。设典内
位于内门外，主人南，西面；设宫人位于门外，于使者
之后，俱重行东向，以北为上。障以行帏。设赞者二人
位于东阶东南，西向。典内先置一案于阁外近限，使
主副朝服乘辂，持节备仪仗，鼓吹备而不作。至妃氏
大门外，使者降辂，掌次者延入次，宫人等各之次。掌
严奉褕翟衣及首饰。内厩尉进厌翟车于大门之外
道之西，东向，以北为上。诸卫率其属布妃仪仗如常。
使者出次，典谒引使者以下持节者前导，及宫人、典
内各就位。持节者立于使者之北，少退，俱东向。主人
朝服出迎于大门外之东，西面。立定，少顷，南北面再
拜，使者不答拜。典谒引使者，持节者前导，入门而左，
持案以下从之。主人入门而右，至内门外，各就位。立
定，奉册宝案者进当使副前，使副受册宝，奉案者退
复位；使副以册宝进授使者，退复位。内侍进使者前，
西面受册宝，东面授典内，退复位。典内持册宝立入，
于阁外之西，东面跪置册宝于案，典内俛伏，兴。奉衣
服及侍卫者从入，皆立于典内之南，俱东面北上。傅
姆赞妃出，引立于庭中，北面。掌书进跪取玉宝，兴，进
立于妃前，南向。掌严奉首饰及褕翟，与诸宫侍卫者
次入，侍卫如常。典内还复位。司则前赞“妃再拜，还侍
位”；妃再拜。司则进掌书前，北面受册宝，进妃前，南向
授妃，妃受命，以授司闺。司则又前赞“妃再拜，还侍位。”
妃又再拜讫，司则前请妃升座，还侍位。司闺引妃升
座，南向座。宫官以下俱降立于庭，重行北向，以西为
上。立定，赞唱者曰：“再拜。”宫官以下皆再拜讫，诸应侍
位者各升立于侍位。司则前启：礼毕。妃降座。司闺引
妃入室。主人傧使者如礼宾之仪。使者乘辂而还，
临轩醮戒。

前二日，本司宣摄内外，各供其职。前一日，卫尉设次
于东朝堂之北，西向。又设宫官次于重明门外，如常
仪。其日前三刻，宫官俱集于次，各至次各服其服。诸
卫各勒所部，依图陈设。左庶子赞请“中严。”内仆进金
辂于阁外，南向，率一人执刀，立于辂前，北向。前二刻，
诸卫之官各服其器服，以次诸阁奉迎。〈左庶子负玺如式〉宫
官应从者，各出次立于门外，文东武西，重行相向北
上。左庶子奏：“外办。”太仆奋衣而升，执辔。皇太子著衮
冕之服以出，左右侍卫如常仪。皇太子乃升，仆立授
绥。车驱，左庶子以下夹侍如常。出门，车权停，令车左
升辂，陪乘宫臣上马讫，皇太子车动，鼓吹振作如式。
文武官皆乘马如常。至承天门下车所，回辂南向。左
庶子进当辂跪奏称：“左庶子臣某言，请降辂。”俛伏，兴，
还侍位。皇太子降辂，典谒引舍人，舍人引皇太子就
位，侍卫如常仪。前一日，尚舍奉御整设御座于太极
殿阼阶上，西向。卫尉设群官次于朝堂，《太乐令》展宫
悬于殿庭，《乘黄令》陈车辂，并如常仪。其日，尚舍直长
铺皇太子席位于牖间，南向。〈其席莞筵纷纯嘉藻席绩纯〉尚食奉
御设酒樽于东序，下有坫，加勺，设羃，实爵一，又陈笾脯一、豆醢一，在樽西。晡前三刻，典仪设群官版位于
内，奉礼设版位于外，如朝礼。诸卫勒所部屯门布仗，
立仗入陈于殿庭，群官依时刻集朝堂，俱就次各服
其服。其侍中版奏：“请中严。”钑戟近仗就陈于阁外。太
乐令帅工人入就位。晡前三刻，诸卫侍之官各服其
器服，侍中、中书令以下俱诣阁奉迎。典仪帅赞者先
入就次，吏部、兵部赞群官俱出次，通事舍人各引就
门外位。侍中版奏：“外办。”皇帝服通天冠、绛纱袍，乘舆
以出，曲直华盖，警跸侍卫如常仪。皇帝将出，仗动，皇
帝出自西房，即御座西向坐。符宝郎奉宝置于御座
如常。通事舍人引群官以次入就位。群官立定，典仪
曰：“再拜。”赞者承传，群官在位者皆再拜。初群官入讫，
典谒引舍人，舍人引皇太子。〈侍从如常式皇太子每行事在左庶子执仪赞
相〉至悬南，北面立。典仪曰：“再拜。”赞者承传，皇太子再
拜。典仪引舍人，舍人引皇太子诣西阶。皇太子脱舄，
舍人引升就席西，南面立。尚食奉御酌酒于序，进诣
皇太子西南，东面立。皇太子再拜受爵。尚食直长又
荐脯醢于席前，皇太子升荐座，左执爵，右取脯糯于
醢，祭于笾豆之间，右祭酒，兴，降席，面南面坐。啐酒，奠
爵，再拜，执爵兴，奉御受虚爵。直长彻荐，还于房。舍人
引皇太子进，当御座东面立。皇帝命曰：“往迎尔相，承
我宗事，勗帅以敬。”皇太子曰：“臣谨奉制旨。”遂再拜。舍
人引皇太子降自西阶，纳舄讫，典谒引舍人。舍人引
皇太子出门。典仪曰：“再拜。”赞者承传，群官在位者皆
再拜。通事舍人引群官以次出。侍中前跪奏称：“侍中
臣某言，礼毕。”俛伏，兴，还侍位。皇帝降座，入自东房，警
跸侍卫如来仪，侍臣从至阁。

亲迎。

前一日，卫尉设皇太子次于妃氏大门之外道西，南
向；设侍卫群官次于皇太子次西南，东向北上。皇太
子既受命，遂适妃第，执烛马前，鼓吹振作如式，侍从
如常。皇太子车至妃氏大门外次前，回辂南向。左庶
子进当辂前跪奏称：“左庶子臣某言，请降辂。”俛伏，兴，
还侍位。皇太子降辂之次，车将至，主人设几筵如常
礼，女如别仪。妃服褕翟花钿，立于东房，侍从如常。主
妇衣礼衣钿钗，立于房户外之西，南向。主人公服出，
立于大门之内，西向。〈在庙则主人以下著祭服〉傧者公服立于主
人之左，北向。左庶子前跪奏称：“左庶子臣某言，请就
位。”俛伏，兴，还侍位。皇太子出次，立于门西，东面，侍卫
警跸如常。傧者进受命，出门东，西面曰：“敢请事。”左庶
子承传，进，跪奏如常。皇太子曰：“以兹初婚，某奉制承
命。”左庶子俛伏，兴，传于傧者，入告主人曰：“某谨敬具。
以顷。”傧者出传于左庶子，奏如初。傧者引主人迎于
门外之东，西面再拜。左庶子前跪奏称：“左庶子臣某
请答拜。”俛伏，兴，还侍位。皇太子答再拜。主人揖皇太
子先入，掌畜者以雁授左庶子，进东南向奉授。皇太
子既授雁，进入，侍卫者量入侍从。及内门，主人让曰：
“请皇太子入。”皇太子曰：“某弗敢先。”主人。又曰：“固请皇
太子入。”皇太子曰：“某固不敢先。”主人揖入，皇太子从
入。皇太子入门而左，主人入门而右。内门主人揖入
内霤，将曲揖，当阶揖，皇太子皆报揖。至于阶，主人曰：
“请皇太子升。”皇太子曰：“某敢辞。”主人曰：“固请皇太子
升。”皇太子曰：“某固敢辞。”主人又曰：“终请皇太子升。”皇
太子又曰：“某敢终辞。”主人揖，皇太子报揖。主人升，立
于阼阶上，西面。皇太子升，进，当房户前北面跪奠雁，
俛伏，兴，再拜，降出。主人不降送。内厩尉进厌翟于内
门外。傅姆导妃，司则前引，出于姆左，傅姆在右，保姆
在左。〈执烛及侍从如式〉父少进，西面戒之，必有正焉，若衣若
笄，命之曰：“戒之敬之，夙夜毋违命。”母戒之西阶上，施
衿结帨，命之曰：“勉之敬之，夙夜毋违”庶母及门内施
鞶，申之以父母之命，命之曰：“恭敬听宗尔父母之言，
夙夜无愆，视诸衿鞶。”妃既出内门，至辂后，皇太子授
绥，母辞不受，曰：“未教不足与为礼。”妃升辂，乘以几姆
嘉幜。皇太子驭轮三周，驭者代之。皇太子出大门，乘
辂还宫，侍卫如来仪。妃侍次于后，主人使其属送妃，
以傧从。

《同牢》。

其日，司闺设妃次于东阁内道东，南向。掌筵铺褥席。
将夕，司闺“设皇太子幄于殿室西厢，东向，铺地重茵，
施屏障。设同牢之席于室内，皇太子之席西厢，东向，
妃东厢西向。”〈席皆莞筵纷纯嘉藻席绩纯〉席间量容牢馔。典膳监
设洗于东阶东南，东西东霤，南北以堂深，罍水在洗
东，篚在洗西，南肆。〈篚实以二巾二爵〉设妃洗在东房筵北，罍
水在洗西，篚在洗东，北肆，皆加勺、巾、羃。典膳监先馔
于房西牖下，笾豆各二十，簠簋各二，钘各三，瓦甒一，
皆加巾羃盖。俎三。樽在室内北牖下，元酒在西，加羃、
勺，南柄。〈羃夏用纱冬用緆〉樽在房户外之东，无元酒，篚在南，
实四爵合巹。〈其器皆乌漆惟㽅以陶巹以瓢〉皇太子车至侍臣下马
所，车权停，文武侍臣皆下马。车左降，立于辂右。车动，
车右夹辂而趋。车至左阁，回辂南向。左庶子进，当辂

左庶子以下皆退。妃至宫门，卤簿仗卫停于门外，近
侍者从如常，入至左阁外，回辂南向。司则进当辂前
启：“请妃降辂。”掌筵依式执扇，前后执烛如常仪。妃降
辂，就次整饰。司闺引妃诣内殿门西，东面。皇太子揖
妃以入。又司闺前升自西阶，妃、后升，执扇烛者陈于
东西阶内。皇太子执席东向立，妃执席西向立。司馔
进诣阶间，北面跪奏称：“司馔妾姓言，请具牢馔。”兴。司
则承令曰：“诺。”司馔率其属升，奉馔入，设于皇太子及
妃座前。酱在席前，俎醢在其北。俎三入陈于豆东，豕
俎持于俎北。〈豆俎醢在豕东〉司馔设黍于酱东，稷在东，设湇
于酱南。〈馔在西也〉设对酱于东。〈对酱妇酱也设之当特俎〉俎“醢在其南，
北上。设黍于豕俎北，其西。稷、稻、粱。设湆于酱北。司馔
启会于簠簋之南，对簠簋于北。”〈启发也豆盖彻于房内〉各加匕
箸于设讫，司馔北面跪奏：“馔具”，兴，皇太子及妃俱坐。
司馔跪取脯糯于醢，取韭俎糯醢，授皇太子。又司馔
取脯糯于醢，取韭俎糯醢授妃，皇太子及妃受，俱祭
于笾豆之间。司馔兴，取黍实于左手，遍取稷于右手，
授皇太子。又司馔取黍实于左手，遍取稷于右手，授
妃。皇太子及妃各受祭于俎醢之间。司馔俱兴，各立
取胏，皆绝末，跪授皇太子及妃，俱受，又祭于俎醢之
间。司馔俱以胏加于俎。掌严授皇太子巾，又掌严授
妃巾。皇太子及妃皆帨手，以柶极上，钘遍糯之，祭于
上豆之间。司馔品尝皇太子馔，又司馔品尝妃馔。司
馔各移黍置于席上，以次跪授胏脊。皇太子及妃皆
食以湇酱三饭。卒食，司馔北面跪奏称：“司馔妾姓言
请进酒。”司则承令曰：“依奏。”兴。司馔北面，俱盥手洗爵
于房。入室，诣酒樽所，酌酒，进，北面立。皇太子及妃俱
再拜，兴。一人进授爵皇太子，一人以爵授妃，皇太子
及妃俱受爵。司馔俱退，北面答再拜。皇太子及妃俱
坐，皇太子及妃俱祭酒，司馔各以肝从。司则俱进受
虚爵，奠于篚。司馔又俱洗爵，酌酒，再酳，皇太子及妃
俱受爵，俱饮。司则进受虚酌，奠于篚。三酳用巹，如礼
再拜。皇太子及妃立于席后。司则降东阶，洗爵，升酌
于户外樽，进，北面俱奠爵，兴，再拜。皇太子及妃俱答
拜。司则俱坐取爵，祭酒，遂饮，卒爵，奠爵，遂拜，执爵降，
奠爵于篚，还侍位。司馔北面奏称：“司馔妾姓，言牢馔
毕。”司则承令曰：“诺。”司馔彻馔，设于房。司则前跪奏称：
“司则妾姓言，请殿下入。”俛伏，兴，还侍位。皇太子入于
东房，释冕服，著裤褶。司则启妃入帏幄。皇太子及妃
俱入室，媵馂皇太子之馔，御馂妃之馔。

妃朝见。

其日昼漏，上水一刻，所司列御座于所御殿阼阶上，
西面。〈其席莞筵纷纯嘉藻席画纯次席黼纯左右玉几〉司设司皇后座于室
户外之西，近北，南向。尚食帅司膳设酒樽于房内东
壁下，有坫，加勺羃。〈樽用瓦纪实以醴酒〉笾一、豆一，实以醢脯，设
于樽北。又设洗于东房近北，罍水在洗西，篚在东北
肆。〈篚实以巾羃觯一角柶一〉其日夙兴，妃沐浴，司则启请妃内严。
质明，诸卫帅其属陈布仪仗如常仪。近仗入陈于寝
门外，内厩尉进厌翟于正寝西阶之前，南向。司则启
“外办。”妃服褕翟，加首饰以出，降自西阶，升辂，侍卫如
常。至降车，所司则赞“妃降辂。”司言引妃入。仗卫停于
阁外，障扇侍从如常。妃至寝门之外，立于西厢，东面。
诸卫勒所部屯门布仗，三仗入陈于所御殿阁外如
常。侍中奏：“请皇后内严。”妃既至寝门，侍中版奏：“外办。”
皇帝服通天冠、绛纱袍以出，升自阼阶，即御座西向
坐，侍卫如常仪。尚仪又奏：“皇后外办。”皇后袆衣、首饰。
司言引尚宫，尚宫引皇后出，即御座南向坐，侍从如
常。妃奉笲枣栗，司馔又执奉笲腶修以从。司则引妃
入，立于庭北，再拜。司宾引妃升自西阶进，东面跪奠
笲于御座前，皇帝抚之。“尚食进彻以东。”司言引妃自
西阶降，复北面位，奉笲腶修，再拜。司言引妃升进，北
面跪奠笲于皇后座前，皇后抚之。“尚食进彻以东。”司
言引妃退立于西序，东面，又再拜。司设设妃席于户
牖之间，近北面，南向。司言引妃立于席西，南向。尚食
又入东房，“盥手洗觯，酌醴齐，加柶面柄，出，进诣妃席
前，北面立。妃进，东面再拜受醴。”尚食荐脯醢于席，妃
升席坐，左手执觯，右取脯糯于醢，祭于笾豆之间，以
柶祭醴三，“始极一祭，又极再祭。降席进，东面跪取觯，
兴，即位席，坐奠觯于荐东，兴，降席。”司宾引妃降自西
阶，出阁，乘车还宫。障“扇侍从如来仪。”

会群臣。

皇帝会群臣于太极殿，如正至之仪。唯上寿辞云：“皇
太子嘉聘礼成，克崇景福，臣某等不胜庆抃，谨上《千
秋万岁寿》。”

开元二十一年，皇太子纳妃薛氏。

按：《唐书元宗本纪》：“开元二十一年五月戊子，以皇太
子纳妃，降死罪，流以下原之。”

按：《旧唐书元宗本纪》：“开元二十一年，皇太子纳妃。制
天下死罪降从流，流以下放释，京文武官赐勋一转。”

===辽===

### 圣宗太平八年皇太子纳妃诏诸族备会亲之帐

按《辽史圣宗本纪》：太平八年六月癸巳，权北院大王
耶律郑留奏，“今岁十一月，皇太子纳妃诸族，备会亲
之帐。”诏以豪盛者三十户给其费。十一月丙申，皇太
子纳妃萧氏。